Opbakningen til en permanent grænsekontrol er 12 procentpoint lavere end ved en meningsmåling foretaget af Epinion for DR Nyheder i januar 2015, altså inden flygtninge og migranter strømmede op igennem Europa, og inden Danmark indførte en midlertidig grænsekontrol.

Grænsekontrol ved EU's interne grænser er ikke et mål i sig selv. jakob ellemann-jensen, venstre

Siden har Dansk Folkeparti hyppigt argumenteret for en permanent grænsekontrol, og udenrigsordfører Søren Espersen (DF) er ikke i tvivl om, at der er opbakning til det i befolkningen. Men opbakningen i den konkrete meningsmåling ville ifølge Søren Espersen være større, hvis man havde udeladt et bestemt ord.

Læs også : 8 argumenter for og imod grænsekontrol

- Vi har ikke talt om grænsebomme. Det er et negativt ladet ord, som vores politiske modstandere bruger. Vi har sagt, at vi vil have permanent grænsekontrol igen. Vi har ikke sagt noget om grænsebomme, og mig bekendt var der ingen grænsebomme, da der var kontrol senest, siger udenrigsordføreren.

- Men 49 procent er da også en sjat, og det viser det samme som en masse andre undersøgelser, nemlig at danskerne vil have grænsekontrol.